Presentació de l’Informe de la comunicació a Catalunya 2017-2018, el dimarts 29 d’octubre a la tarda, al Palau Robert – Institut de la Comunicació (InCom-UAB)\n16 d'octubre, 2019 per gestioincom\nBellaterra / Barcelona, 16–10–2019. L’Institut de la Comunicació de la Universitat Autònoma de Barcelona (InCom-UAB) presentarà l’Informe de la comunicació a Catalunya 2017–2018 el dimarts 29 d’octubre de 2019, a les 17.30 hores, al Palau Robert (Sala Cotxeres) de Barcelona. L’Informe es publica, amb accés obert i gratuït, com a sisè volum de la col·lecció Lexikon Informes, una col·lecció especialitzada de la Direcció General de Difusió de la Generalitat de Catalunya.\nPresentación del Informe de la comunicació a Catalunya 2017-2018, el martes 29 de octubre por la tarde, en Palau Robert\nBellaterra / Barcelona, 16–10–2019. El Institut de la Comunicació de la Universitat Autònoma de Barcelona (InCom-UAB) presentará el el martes 29 de octubre de 2019, a las 17.30 horas, en Palau Robert (Sala Cotxeres) de Barcelona. El Informe se publica, con acceso abierto y gratuito, como sexto volumen de la colección Lexikon Informes, una colección especializada de la Dirección General de Difusión de la Generalitat de Catalunya.


XVII INTERNACIONALS DE PÀDEL DE CATALUNYA/ CIRCUIT WORLD PÀDEL TOUR - Federació Catalana de Pàdel\nEl millor pàdel del món aixeca el teló aquesta setmana al Real Club de Polo de Barcelona.\nLa primera prova del circuit World Padel Tour es disputa la setmana del 23 de març amb els millors jugadors del món. L’ Estrella Damm Barcelona Master-Trofeo Adelsas s’ha presentat amb la presencia de les màximes autoritats de l’esport Catalunya, encapçalats per Iván Tibau, Secretari General de l’Esport de la Generalitat, Xavier Amador, director de Relacions Institucionals de l’Àrea de Qualitat de Vida, Igualtat i Esport del Ajuntament de Barcelona. El nostre President, Pere Hernández també ha estat present, representant a la Federació Catalana de Pádel.\nUn total de 32 parelles masculines inician el torneig el dimarts 24 de març i les parelles femenines iniciaran els partits el dimecres 25 de març.\nL’inici del circuit presenta la gran novetat de que per primera vegada en 13 anys, la millor parella de l’ historia ja no jugarà junta. Fernando Belasteguín i Juan Martín Díaz han canviat de companys, i en aquesta primera prova estrenaran parella amb Pablo Lima i Juani Mires, respectivament\nTots els resultats del torneig es podrán seguir a través de la web www.WorldPadelTour.com. A més, els partits s’emetran en streaming desde la mateixa web i les finals es podran veure pel canal Esports 3.


El racó d'en freejack: Windows Vista podria ser una seriosa amenaça per als fabricants de programari de seguretat\nWindows Vista podria ser una seriosa amenaça per als fabricants de programari de seguretat\nSegons una anàlisi de la consultora Yankee Group, les funcionalitats de seguretat que Microsoft incorporarà a Windows Vista faran innecessari l'ús d'un programari de tallafocs o d'eines anti-spyware de terceres parts.\nÉs difícil que Microsoft tregui un nou producte al mercat sense despertar els recels d'algun dels sectors especialitzats de producció de programari o de serveis informàtics. El nou Windows Vista no és cap excepció, i després de diverses polèmiques relatives al sistema de fitxers, l'Internet Explorer i les cerques integrades, ara li toca el torn a la seguretat.\nD'ençà que el gegant de Redmond va adquirir a la companyia de programari GeCad (amb base a Romania), especialitzada en la creació de productes antivirus, la indústria de la seguretat informàtica s'ha sentit amb una espasa de dàmocles penjant sobre el seu cap, doncs malgrat que tots els analistes han assegurat que la companyia de Bill Gates no treurà al mercat un antivirus integrat en Windows per a evitar possibles querelles legals per part d'empreses com Symantec i McAfee, Microsoft sí ha produït productes col·laterals com ara tallafocs per al seu sistema operatiu i una eina anti-malware. Tot i això, les solucions de terceres parts segueixen enduent-se la palma en aquest segment.\nTot i això, i segons l'anàlisi de Yankee Group, aquesta situació es podria capgirar amb la sortida al mercat de Windows Vista, el successor del Windows XP.\nL'esmentat sistema operatiu inclourà com el seu predecessor un tallafocs de sèrie, malgrat que com és normal en tot producte informàtic que va evolucionant, millor i més preparat per a complir la seva missió. Amb ell, molts usuaris veuran innecessari instal·lar un tallafocs de terceres parts com Zone Alarm o Outpost, pel què les empreses que comercialitzen aquestes solucions, podrien veure reduïts els seus beneficis.\nWindows Defender, l'eina anti-spyware de Microsoft, també farà que molts usuaris vegin com a una necessitat supèrflua la instal·lació de programes com Ad-aware.\nEl segment dels antivirus sembla de moment el menys afectat, però aquesta també és una sensació enganyosa segons Yankee Group; Microsoft disposa de OneCare Live, un servei de pagament per subscripció que inclourà solucions antivirus, i que si es promociona conjuntament amb Windows Vista, podria fer molt mal al mercat a altres solucions completes com les de McAfee o Norton.\nTot i el que hem anat dient, l'anàlisi de la consultora nord-americana deixa encara una porta oberta a l'esperança de les companyies fabricants de solucions de seguretat: si bé per als usuaris finals les pròpies eines de Windows seran suficients, les empreses necessitaran algun tipus de gestió centralitzada de la seguretat, fet que obrirà les portes de bat a bat a les solucions de terceres parts per a xarxes.\nL'informe de Yankee Group acaba afirmant que Vista reduirà el nombre de fallades greus de seguretat fins a un 80%, i aquestes seran menys severes que en Windows XP. Finalment, recomana a les empreses no adoptar la nova plataforma de Microsoft fins ben entrat el 2008.\nposted by Guillem @ 7:27 p. m.


Dotze detinguts avui a Mallorca\ndijous, 31 de maig de 2012 00:00\tA les ordres del delegat de govern José María Rodríguez, avui la polícia espanyola ha encetat una operació contra els activistes de Mallorca, sense precedents. A hores d'ara, ja són dotze les persones detingudes, la majoria han estat posades en llibertat amb càrrecs acusades del delicte de desordres públics.\nPer una banda s'han produït quatre detencions contra activistes pro-saharauís. Els quatre detinguts i acusats de desordres públics per l'ocupació del Consulat del Marroc a Palma, han denunciat una 'detenció il·legal'. Primer, havien estat citats a declarar com a testimonis, i després, en arribar a comissaria i declarar, els han acusat de desordres públics. De fet, demà han estat citats a declarar com a testimonis dos activistes pro-sahrauís més, però tot apunta que també podrien acabar sent imputats i detinguts durant una estona a comissaria. Per una altra banda, els sis estudiants i professors que participaren en l'ocupació pacífica de la Conselleria d'Educació han estat detinguts durant unes tres hores a la comissaria central de la Policia Nacional a Balears. Diversos agents els han fitxat i els han près les emprentes digitals. Un d'ells és militant de Maulets, i el professor detingut és militant d'Endavant.\nI finalment, han detingut a dues persones que varen participar de la cacerolada contra la visita de José Ramón Bauzá a Manacor. Una d'elles ha declarat que sí que hi va participar i que assumeix qualsevol responssabilitat.\nMés informació: http://www.vilaweb.cat/noticia/4016100/20120531/loperacio-policiaca-activistes-politics-salda-deu-detinguts-manacor-palma.html


Ja disponibles els materials didáctics sobre Protecció multinivell i Grups Vulnerables - Xarxa Drets Humans i Educació Superior - DHES - ALFA - ( UPF )\nInici > Actualitat > Ja disponibles els materials didáctics sobre Protecció multinivell i Grups Vulnerables\nJa disponibles els materials didáctics sobre Protecció multinivell i Grups Vulnerables\nEls investigadors i professors de les universitats integrants de la Xarxa DHES han produït tres sèries de materials didàctics sobre la Protecció multinivell dels Drets Humans, Els Drets dels Grups vulnerables i Els Drets i les polítiques públiques. Cada sèrie es compon de tres elements: un manual (disponible en castellà i en portuguès), una guia docent i una guia de pràctiques.\nLa guia docent té per funció ajudar el docent en la planificació de la seva activitat d'ensenyament mentre que la guia de pràctiques conté activitats didàctiques vinculades als temes desenvolupats en el manual, una àmplia bibliografia de suport i l'accés a diversos recursos electrònics que serveixen per completar la informació de la qual pot disposar l'alumne per completar la seva formació sobre cadascun dels temes.\nEls materials respectius a Protecció multinivell i Grups Vulnerables ja estan disponibles per lliure descàrrega. Pròximament es publiquen els documents corresponents a la tercera serie, Drets Humans i Polítiques Públiques.\nAnar a la secció Materials Els professors de les universitats integrants de la Xarxa DHES s'han produït tres sèries de materials didàctics. Els documents relatius a Protecció multinivell de drets humans i Drets dels Grups Vulnerables ja es troben disponibles. didàctics\nDarrera actualització 12.04.2014


webpolicial - S'interposen multes de Trànsit per un valor de 92,8 milions d'euros el 2005\nS'interposen multes de Trànsit per un valor de 92,8 milions d'euros el 2005\t PDF | Imprimir |\t E-mail\ndivendres, 03 març de 2006\nEl Punt │ Barcelona\nEl Servei Català de Trànsit (SCT) va tramitar multes durant el 2005 per valor de 92,88 milions d'euros. Aquesta xifra suposa un increment d'un 52,5% respecte al 2004, en què els drets de cobrament van ser 60,89 milions d'euros. Aquestes dades es desprenen de la resposta al Parlament de la consellera d'Interior, Montserrat Tura, a una pregunta del diputat del PP, Daniel Sirera.\nDels 92,88 milions d'euros amb dret de cobrar, Trànsit només en va recaptar l'any 2005 un 38,49%, és a dir, 35,75 milions. La resta d'infractors van optar per no fer el pagament voluntari de la sanció. Alguns, fins i tot, van presentar al·legacions i van guanyar el recurs. De totes maneres, durant l'any passat, Trànsit va cobrar 19,16 milions d'euros de multes imposades en exercicis anteriors.\nEls portaveus del SCT van atribuir aquest increment a les multes per excés de velocitat detectades pels nous radars. També van recordar que durant l'any passat diverses infraccions com ara no dur el cinturó de seguretat posat, els sistemes de retenció infantil i parlar per telèfon mòbil han passat de tenir una qualificació lleu a greu. La consellera d'Interior i el director de Trànsit, Rafael Olmos, sempre han defensat que l'objectiu de les sancions no és recaptar, sinó fomentar la seguretat viària.\nwebpolicial » Inici Funció pública i Seg. laboral S'interposen multes de Trànsit per un valor de 92,8 milions d'euros el 2005


Smoothie Bowl amb Thermomix® - Dietas especiales - Blog de MARIONA CAMOS PIERA de Thermomix® Girona\nBlogosfera › Delegación Girona › Mariona Camos Piera › Dietas especiales › Smoothie Bowl amb Thermomix®\nSmoothie Bowl amb Thermomix®\n#Dietas especiales 06 febrero 2019\nAvui començo el dia amb un bon esmorzar! Fa dies que veia per casa un paquet d'espirulina* i he pensat de buscar en el cookidoo si hi havia alguna recepta que en portava.\nThermomix® ja sabeu que ens ho posa fàcil amb la seva plataforma oficial www.cookidoo.es\nA la lupa de cookidoo he escrit "espirulina" i he trobat aquest smoothie: SMOOTHIE BOWL DE KIWI Y ESPIRULINA (pertany a la col.lecció Smoothie Bowls); l'he seleccionat per fer a dia d'avui i he sincronitzat el meu TM5 i llestos, en tres segons l'he tingut de manera guiada a la pantalla del meu Thermomix® .\nAmb les ingredients a mà, he anat seguint la recepta guiada, però no l'he fet exactament igual, així que us deixo la meva per si la voleu provar.\nÉs important que sapigueu que per fer la recepta necessitarem fruita congelada, en el meu cas fa temps vaig congelar en 2 bosses de congelació: 1/2 poma en trossets, 1/2 pera en trossets i uns 10 raïms en aquestes quantitats per cada bosseta, i avui n'he tret una del congelador.\nPREPARACIÓ (per 2 pax)\n- SMOOTHIE: Posa a dintre el vas 1/2 poma, 1/2 pera, 10 raïims (tot congelat), 1/2 avocat madur, 4 fulles de espinacs, 300gr de llet d'ametlles, 1 cp d'espirulina en pols, 30gr d'agave i triturem 1min|vel10. Reparteix l'smoothie en dos bols.\n- TOPPING: Decora amb 1 kiwi a làmines, un polsim de lli molt, 4 nous pelades, pipes de carbassa, nabius deshidratades, pipes i un polsim de llavors de cànyam.\nJa sabeu, si voleu contactar amb mi no dubteu en omplir el formulari del meu blog "Te llamo gratis" i tan bon punt rebi el missatge em posaré en contacte amb tu per informar-te de tots els teus dubtes, sense cap mena de compromís!!!\n*Espirulina : és un superaliment que ofereix proteïnes més digeribles que les de la carn i conté una increible varietat d'elements nutritius. És una font de vitamina B12, essencial per nervis i els teixits i especialment pels vegeterians.\nÉs eficaç en casos d'anèmia, desmineralització i agotament. Ajuda a recuperar la forma física, l'energia i la vitalitat i desintoxicar l'organisme.


Recull de citacions de Masó i Valentí, Rafael\nAra que dic d’enyorament, em ve al cap aquella doctrina orsiana segons la qual dolors ploraners, enyorament, etc., deuen ser lluny de nosaltres. Classicisme, que és serenitat, que és empresonament de la passió, deu rebutjar-les, diu ell.\nTítol: Carta a Josep M. López-Picó\nEditorial i obra: Diputació de Girona, Rafael Masó i els noucentistes: Epistolari, p. 150\nMa cambra és el silenci i el goig de mon esprit; / té blaves flors rientes jugant per les parets; / uns vidres plens d’estrelles com la serena nit; / i un llit amb els llençols, alegres de tan nets.\nTítol: El plaent dematí en la meva cambra\nLloc i any d’edició: Girona, 2006 \nEditorial i obra: CCG i Fundació Valvi, Antologia poètica, p. 37\nVianant que passes frec d’aqueixes musques, rònegues, moreníssimes parets de casa nostra, enfonsa el teu ull avid i curios una mica més endins d’aquesta escorça dura; acàs hi trobis tot allò que ton anima cobeja i els teus sentits presenten.\nTítol: Vianant que passes…\nLloc i any d’edició: Girona, 1917\nEditorial i obra: Dalmau Carles Pla i Cia, Terra de gestes i de beutat. Girona, de Xavier Montsalvatje i Joaquim Pla, p. 145\nEl sol com una cinta / de mel, a tots ha atret: / al daurador qui pinta /un sant, a l’esmolet, / a l’avi qui estossega, / al jove que hi llegeix, / al gat sec qui rosega / una espina de peix. / Dos núvols van perduts, / sonen cinc estornuts!\nTítol: Migdia d’hivern\nEditorial i obra: CCG i Fundació Vavi, Antologia poètica, p. 47\nPer sobre de tot lo que hi ha d’haver en l’obra d’art com en tota obra bella es la racionalitat, l’equilibri, la justa proporció de mides, la justesa de la cosa am el servei que acompleix, amb el lloc en que és esposada, am la persona que la posseex.\nTítol: Carta a Esperança Bru\nLloc i any d’edició: Girona, s/d \nEditorial i obra: Col·legi d’Arquitectes de Catalunya, Demarcació de Girona, Masó explica Masó, p. 70\nPlora, plora Catalunya, / que has quedat orfe de cor! / Has quedat com una branca / que ha perdut sa millor flor, / com la rosa que marcida / ha perdut sa fina olor, / com un rei sense reialme, / com un sol sense claror.\nTítol: Plany. En la mort de l’immortal poeta Verdaguer\nEditorial i obra: CCG i Fundació Valvi, Antologia poètica, p. 106\nJo vull cantar l’angoixa d’aquell carrer estret / que té els portals humits i un plor a la paret, / d’aquell carrer estret que a penes s’endevina / i és tan estret i just que el passa una trenyina.\nTítol: Aquell carrer estret\nEditorial i obra: CCG i Fundació Valvi, Antologia poètica, p. 44\nJo de mon carrer vull dir-ne / tot allò que em té encantat. / Aquells aires que el refresquen / i el sol que aurífic s’hi ajau; / aquells nins que vessen xiscles / i el crespinell dels teulats.\nTítol: El meu carrer\nEditorial i obra: CCG i Fundació Vavi, Antologia poètica, p. 41\nPlou fort i cau la tarda. / Les bones germanetes / han fet que els vells s’acoblin / sota el cobert de l’hort. / Sota el cobert del pati / d’un molt proper col·legi / també els nois s’hi soplugen... / Fa vent i plou molt fort.\nTítol: Posta plujosa\nEditorial i obra: CCG i Fundació Valvi, Antologia poètica, p. 48\nSou vós mateixa, Betti, la qui ha acceptat el préssec, / i vós qui em feu l’ofrena amb vostres dits de fada. / Els ulls m’haveu ferit amb el vellut de fruita / i amb el cerós setí de vostra mà nevada!\nTítol: Amor i fruita\nEditorial i obra: CCG i Fundació Valvi, Antologia poètica, p. 64\nRes com la senzillesa, res. Ella sempre, sempre, sempre engendra la gentilitat, l’elegància, a distinció, l’exquisitat. ¡Tingue-ho per ben segur! Rarament una cosa que sia extremadament senzilla, estarà malament i podrà fer riure.\nEditorial i obra: Col·legi d’Arquitectes de Catalunya, Demarcació de Girona, Rafael Masó: arquitecte noucentista, de Joan Tarrús i Narcís Comadira, p. 58


Casa dels pares – Paraules de Troia\nPublicat el 07/02/2018 07/02/2018 per paraulesdetroia\n«Un silenci que sap que també serà temporal perquè, mentre somriu cansada però orgullosa de si mateixa, sent la remor de les claus de la seva parella que està apunt d’entrar per la mateixa porta que conjuntament els va costar tant d’esforç obrir».\nQuan tot és temporal, De Troia, 26.09.2016\nAquests dies estic tancant moltes maletes, omplint caixes i traslladant les meves coses a la que serà la meva nova llar. He de dir que estic molt acostumada a fer maletes. Porto pràcticament nou anys de la meva vida fent-ne cada cap de setmana, perquè estudiava o treballava fora i tot sovint m’agradava pujar al poble a veure la família i els amics. Hi ha una cosa, però, que amb tot aquest temps no he acabat d’aprendre: omplir-les només de tot allò que és imprescindible. Sóc la típica del «per si de cas» que sempre acaba sobrant i que m’ha carregat massa temps l’esquena de manera innecessària. Aquesta vegada, però, és diferent: res és per si de cas, perquè ara ja sí que és per sempre. Entro a la meva habitació i no puc deixar de sentir una certa recança per allunyar-me’n, ara ja sí, definitivament. Les meves parets liles, els meus quadres, la meva calaixera de calaixos impossibles, els meus llibres, les meves postals, el meu llit, el meu germà tocant el piano a l’habitació del costat… Necessito tot això amb mi, i sé que n’hauré de deixar moltes, de coses, massa. Fins a dia d’avui, marxar sempre era temporal. Jo, que tant renegava de formar part d’una generació en què res del que ens trobem és fix i ara, en certa manera, temo el «per sempre»… Avui, després de tant desitjar una estabilitat que ara tinc i poder compartir la meva vida amb la persona que estimo, se m’ha fet un nus a la gola. Potser em sento una mica nostàlgica per deixar els papes… Ells, que sempre ho han fet tot per nosaltres; fins i tot, deixar-nos volar i ajudar-nos a carregar les maletes per crear un nou futur quan sabem que, en el fons, per ells és difícil. Per marxar del que és «casa meu» i que a partir d’ara serà «casa dels papes».\nEl dormitori a Arlés, V. Van Gogh, 1888\nFins avui, sempre havia trobat estrany que els meus pares a hores d’ara, que ja passen de la seixantena, encara parlin de «casa meu» per referir-se a la casa on van néixer i créixer. Ara ho entenc. Les arrels són les arrels. Però aviat, per fi, la meva parella i jo, cinc anys i mig després trobant-nos d’amagat al principi i fent motxilles cada cap de setmana amunt i avall, podrem desar la maleta per treure-la només quan haguem d’emprendre algun viatge junts. Ara sí, ja és hora d’esculpir els nostres orígens: el nostre sofà, els nostres tuppers, els nostres petons i abraçades, sentir com cada matí la porta es tanca per tornar-la a obrir a la nit i trobar-nos; regalar-nos intimitat.\nPerò que contradictoris som els éssers humans, oi? Tant, que som capaços de mesclar enyorança i il·lusió, desig i incertesa, estrès i calma, la boira selvatana i el paisatge inconfusible del Montseny, passat i futur. I, al mateix temps, quina sort poder barrejar l’amor per allò que estimem de sempre i l’amor per tot el que vindrà. Voler-ho tot amb la mateixa intensitat, sense distincions, i no poder triar: casa nostra i casa dels pares.\nPosted in amor, casa, futur, orígens\nOne thought on “Casa dels pares”\n08/02/2018 a les 00:26\nM’emociones Helena! La història es repeteix i els mateixos sentiments i sensacions passen de mare a filla . M’ha agradat molt!


TOT MITES I LLEGENDES: de desembre 2015\nUnes quantes postals del Nadal antigues en el tema dels paisatges rurals i de ciutat\nEtiquetes de comentaris: CHRISTMAS, ESTACIONS-SEASONS, HOLIDAYS, HOLIDAYS (VINTAGE), MITOLOGIA CRISTIANA\nHOLDA DEESSA GERMÀNICA DEL NADAL\nHolda és coneguda com Frau Holda o Frau Holle, va ser la protectora de l`agricultura i artesanía de les dones en la mitolohia germánica, es pot relacionar amb la deessa nórdica Huldra.\nEl festival de Frau Holda es a mitad de l´hivern on tot-hom es retira a l`interior del fred , en els dotze dies nadal que el mateix calendari celta en què aquest periode es pensaba que els morts vaguen a l`estranger . Hi ha una connexio d´Holda a través de la màgia del filat i teixit l´han associat amb el folklore catòlic alemany. Ella es considerava que les filoses es com les "escombres" de les bruixes .\nEn els documents de l`església del segle XI , Holda s`identifica amb la Diana dels romans, i la líder de les dones, i dels esperits nocturns femenins , aquestes dones podien sortir de casa deixant endarrera els marits , i anant , elles viatjaven grans distàncies a través del cel en grans festes o batalles entre els núvols. Ella va esquian per fer la caça silvestre.\nHolda figura en les tradicions paleocristianes dels pobles dels Alps , que han sobreviscut en temps moderns . Durant el periode del Nadal a les regions alpines d´Alemanya. Austria i nord de Suïssa,\nhi ha processons d`enmascarats "salvatges" fent-se passa per Holda , Perchta o éssera relacionats.\nEs pot dir que Frau Holda es veu com una mare de Déu com la "Reina del cel" ja que un text del segle XIII afirmava que en la nit de la nativitat de Crist la gent posava la taula per la reina del cel que la gent anomenava Frau Holda, aquest tradició va ser recollida per Jacob Grimm en el seu conte de fades Frau Holle (Mare neu)..\nPublicat per Sergi Justribó Àvila a 9:40 Cap comentari:\nEtiquetes de comentaris: DEESSES-GODDESS, EUROPA, HOLIDAYS, MITOLOGIA GERMÀNICA\nULLR DÉU NÒRDIC DE L´HIVERN I LA CAÇA\nFestival Ullr a Breckenridge (Colorado-USA) al gener\nUllr nigts a Aspen (Colorado)\nLilla Ullevi a Bro, Uppland (Suècia)\nUllr es un dels déus nòrdics mñes importants del panteó nòrdic ja que Odin era un dels seus protegits per l`ajuda que li va oferir, era el déu de la caça i de l`hivern .\nEn el germànic antic Walpur volia dir "Gloria" , el seu nmo surt a una de les Eddes poetiques més antigues ja que són del segle X ,l`Atlakviöa i Grimnismài , estan associades a un tipus de cerimonia.\nde fer un jurament per un anell\nEl 2007 es va trobar al nord de Stockolm Lilla Ullevi (petit santuari d`Ull) ,en els anys 500-800 que tenia la plataforma amb dos braços de roques que tenien quatre pals devant d´ella havia una plataforma de fusta trobnat 65 anells amulets.\nAvui en dia a Colorado (USA) hi ha dos festes dedicades al déu Ullr\nNJORD/ AEGIR DÉUS NÒRDICS DEL MAR\nBALDR DÉU NÒRDIC DE LA PURESA\nARIANRHOD DEESSA CELTA DE LA LLUNA


El projecte va consistir a desenvolupar un sistema que permetera la gestió automàtica i telemàtica de tot el procés d'edició, publicació i firma electrònica del BOA.\nl'edició, maquetació, aprovació i firma del Butlletí.\nLa publicació d'anuncis a través d'Internet, per al que és necessari disposar d'un certificat electrònic vàlid. D'esta manera no serà necessari desplaçar-se al Govern d'Aragó per a inserir l'anunci.\nEl pagament telemàtic: Permet realitzar el pagament dels anuncis de forma telemàtica sense necessitat de desplaçar-se a una entitat bancària col·laboradora amb el Govern d'Aragó o al Servici de Coordinació Normativa i Programes Interdeparmentales de la Vice-presidència. L'usuari pot triar imprimir l'autoliquidació de la taxa 22 per a anar presencialment a l'entitat bancària a pagar l'anunci, o bé, pot triar pagar telemàticament l'anunci.\nAixí mateix, es va posar especial èmfasi en el compliment de la normativa d'accessibilitat vigent, nivell UNIX de conformitat “Doble A”, tant en la seua part interna com l'accés extern de particulars i administracions públiques. Per a la verificació de l'accessibilitat es va utilitzar el Test d'Accessibilitat Web (T.A.W) del Centre Tecnològic de la Informació i la Comunicació (CTIC).\nL'aplicació s'ha implementat basant-se en una arquitectura sòlida que permeta la seua execució en concurrència d'un gran nombre d'usuaris de forma segura i eficient.\nPer a açò es va seguir el patró de disseny MVC (Model Vista Controlador) el paradigma del qual consistix a dividir les aplicacions en tres partixes controlador, model i vistes.\nLa capa de presentació és la capa que es mostra als usuaris, i la que ens mostra el resultat de les accions que realitzem. La presentació de l'aplicació està molt enriquida, per al que s'utilitzen els components AJAX, Struts i Displaytag.\nLa capa de lògica de negoci és la que s'encarrega d'arreplegar les dades, tractar els mateixos, i enviar els resultats a la capa de presentació. Esta capa està desenvolupada amb l'última generació en lògiques de negoci que permet una persistència fiable i lleugera. Per a desenvolupar esta capa s'usa els següents components:\nConnectors a tot tipus de servicis: Transaccions, Connexions, Servicis Web, Motors Persistència, etc.\nLa capa de base de dades esta desenvolupada amb tecnologia Oracle basant-nos en una Base de dades Oracle 10g i connectant-nos mitjançant Spring.\nD'altra banda, iBOA s'ha integrat amb la Plataforma de Firma del Govern d'Aragó tant per a permetre l'accés a l'aplicació com per a firmar els textos a publicar en el butlletí i firmar el Butlletí mateix mitjançant Certificats Digitals expedits per les Autoritats Certificadors autoritzades pel Govern d'Aragó.


Notícia: Blanes homenatja en “Falet”, un veí de Blanes que ha celebrat el 106è aniversari\nNoticia publicada a la web el 07/27/2015 02:17:24 PM\nEl 26 de juliol, coincidint amb el dia central de la Festa Major de Santa Anna, a Blanes ja fa temps que s’ha fet prou coneguda l’especial jornada que viu un dels seus vilatans: Joaquim Illas i Illas, conegut popularment com en Falet. No tan sols per la celebració del seu sant que s’escau el dia 26, sinó també perquè –de manera especial- és el dia del seu aniversari, i aquests darrers anys en què ja ha superat el segle de vida, són sempre molt especials.\nFesta 106è aniversari Joaquim Illas - Fotografies: Quim Llorens\nAquest 2015 en Falet ha complert 106 anys i, per festejar-ho de manera molt especial, els Amics del Casino van organitzar-li un acte d’homenatge que es va celebrar a la Sala d’Actes d’aquesta entitat, ubicada al Primer Casino de Blanes, precisament molt a prop d’on viu Joaquim Illas. Familiars i amics es van aplegar en una festa que també va comptar amb la participació de representants de l’Ajuntament.\nMés concretament l’alcalde de Blanes, Miquel Lupiáñez, acompanyat del regidor de Cultura i Festes, Quim Torrecillas, així com regidors del consistori, van acostar-se al Casino per felicitar en Falet. I és que si ja fa molts anys que és conegut a Blanes per la seva longevitat –que el manté encara molt àgil física i intel·lectualment-, des que al 2014 va ser el pregoner de la Festa Major de Santa Anna encara ho és més, traspassant els límits de la vila.\nQuim Torrecillas, Joaquim Illas i Miquel Lupiáñez\nPrecisament a aquest detall es va referir l’alcalde de Blanes durant el breu parlament que va adreçar a Joaquim Illas, a qui es va referir com “Tot un personatge de Blanes, i el millor pregoner dels darrers anys”. Davant aquesta declaració, l’homenatjat es va adreçar a tots els congregats a la festa amb el seu estil característic: “Us desitjo salut i molts anys de vida. Gràcies per haver-me acompanyat”.\nPer la seva banda, el president del Primer Casino de Blanes, Amat Carreras, també va agrair la nombrosa assistència de tothom que es va voler afegir a la festa, recordant que no es tractava d’un acte oficial de l’entitat. La idea ha sorgit de l’espai Amics del Casino, els quals van aprofitar per lliurar a Joaquim Illas sengles obsequis d’aniversari. Cal recordar que va ser del sí d’aquesta entitat que es va proposar a l’Ajuntament de Blanes que fos en Falet qui s’encarregués de fer el pregó d’obertura de la Festa Major de Santa Anna, que es va fer realitat l’any passat.\nJoaquim Illas, "Falet", amb la seva família\nEl senzill però emotiu acte d’aniversari d’ahir al migdia va comptar igualment amb un mestre de cerimònies d’honor, Salvador Roca, que va recitar un quartet d’un poema de Miguel Ángel Buonarroti, el genial i conegut artista que precisament també va ser prou longeu pel temps en què va viure –a cavall entre els segles XV i XVI-, ja que va arribar fins als 93 anys. En el text, Buonarroti fa una reflexió sobre la vida i sobre la longevitat que tots desitgen, però que també té els seus riscos.\nL'homenatjat, amb els "Amics del Casino"\nDesprés de la festa d’homenatge, que es va reblar amb una copa de cava oferta a tots els assistents, la jornada d’aniversari la va completar en Joaquim Illas i Illas amb un dinar que va celebrar acompanyat en petit comité per la seva família, en un conegut restaurant situat molt a prop d’on viu. Com a dada curiosa, val a dir que en Falet es porta 100 anys de diferència amb una seva besnéta que compta amb 6 anys.\nEn "Falet", amb Salvador Roca


Cap cas positiu de covid-19 a les residències de Sant Feliu, que flexibilitzen mesures en els règims d'ingrés i visites\nLes mesures relacionades amb el règim de visites i nous ingressos, imposades per protegir les persones més vulnerables als centres residencials per a gent gran, persones amb discapacitat i de salut mental, comencen a flexibilitzar-se progressivament. Durant l'estat d'alarma es van establir una sèrie de mesures addicionals per a la prevenció i el control de la infecció, que a partir del 2 de juny queden sense efecte . Així ho ha dictaminat el Departament de Salut de la Generalitat, que mitjançant resolució ha establert deixar sense efecte aquestes limitacions, que possibiliten la normalització gradual d'ingressos i de visites en l'àmbit dels centres residencials, així com el procés de recuperació progressiva de la normalitat convivencial i de les activitats que s'hi realitzen.\nAquesta recuperació progressiva contempla que a partir de dilluns 8 de juny, coincidint amb l'inici de la fase 2, es permetin les visites però amb certs condicionants. Es permetrà l'entrada d'un familiar per persona un cop a la setmana durant 30 minuts com a màxim, familiar que haurà de canviar necessàriament cada dues setmanes. Pel que fa als ingressos, tot i haver un protocol establert, cada centre l'aplicarà d'una manera gradual que comunicarà a les persones interessades.\nAquesta nova ordre s'aplica de manera immediata a les diferents residències de Sant Feliu, centres on actualment no hi ha cap positiu per SARS-CoV-2. No obstant això, atès que aquests col·lectius són dels més castigats per la pandèmia, l'Ajuntament continua treballant amb les residències de gent gran, espais d'especial vulnerabilitat. En aquest sentit, el consistori es coordina setmanalment amb les direccions dels centres per contrastar-ne el funcionament i les seves possibles necessitats. Per la seva banda, l'equip de medicina primària dels CAP de Sant Feliu (medicina i infermeria) també realitza un seguiment mèdic d'aquests equipaments.\nTot i aquesta progressiva tornada a la normalitat, cal recordar la importància de seguir les mesures de protecció de Salut Pública en general i les recomanacions i instruccions establertes per cada centre en particular.


Poder judicial - Diari de Girona\nemili piera 07.05.2018 | 06:33\nTot just quatre hores després de llançar-se en la típica plataforma de recollida de signatures una petició per destituir els magistrats que van dictar sentència en el cas de La Manada, ja hi havia gairebé un milió de pronunciaments. Jo no vaig signar: només es pot destituir el magistrat que deliberadament i de forma greu hagi faltat al seu deure, el que no s´assembla, ni de lluny, a una resolució injusta, insuficient o inoportuna. Jurisprudència potser vol dir –se non é vero, é ben trovato– que la resolució judicial és incompatible amb l´atabalament o la lleugeresa, ja que no està bé esmentar la gresca o l´alegria a casa de la presumpta violada. És tant com suposar que l´ignorant es complau en la seva ignorància o que l´explotat anhela una altra cadena. Les ocurrències, per a la literatura.\nEn algun moment caldrà plantejar amb tota la seva cruesa l´assumpte de la crítica al poder judicial, ja que no és diferent del legislatiu i de l´executiu, els seus actes se sotmeten a un sostingut escrutini. Sí, els magistrats han de fer la seva delicada tasca amb absoluta independència i sense pressions i a la sala de justícia qualsevol insolència ha de ser rigorosament reprimida. La distància que ha de separar els manifestants de les audiències es pot establir per llei i la policia i les tanques grogues estan per fer possible la conciliació del respecte als jutges i l´inalienable dret a l´opinió lliure.\nPenso que la successió de perilloses ximpleries perpetrades pels que diuen ser La Manada havia de desembocar, en estricta lògica, en una condemna per violació. Però el que jo pensi no importa i no pocs jutges arriben a viure de forma punyent la distància que hi ha entre disposar de les proves necessàries per condemnar i albergar en el seu ànim la certesa d´una culpabilitat. I és bo que això sigui així. No hi ha més justícia, a part de la poètica, que aquest delicat equilibri, cerimoniós i sovint tardà, que són els processos judicials i la seva xarxa de garanties. Però ni els jutges són la mà dreta de Déu, ni les seves sentències es produeixen fora del món, ni tenen immunitat diplomàtica.


Article » Barcelona Design Platform\nAvui ens agradaria que coneguessiu una mica més a la Mari i la Sagra. Són de les primeres dissenyadores que van integrar la plataforma. El seu disseny la “BagKids”, ens va encantar des del primer moment que la vam veure. És pràctica i original, com a nosaltres ens agrada! 🙂 Qui són la Mari i […]\nUn altre any i ja és aquí el Nadal, i amb ell les nostres compres nadalenques. Què fa diferent aquestes compres de les que fem durant la resta de l’any? Doncs que ens envaeix allò que anomenen l’”esperit nadalenc”, i apa! a comprar compulsivament (això és el que ens diuen), o realment mirem més el […]\nCE = Producte segur … ¿¿segur ??\nEncara que tots coneixem el símbol CE, hi ha molta confusió respecte al que significa. Fins i tot es dubta del que el símbol representa!: mentre uns diuen que són les sigles de Conformité Européene altres asseguren que oficialment no representa res. Nomenclatures a banda, ja que és el que menys ens importa, anem veure […]


Jasikevicius ja és a Barcelona i serà presentat aquest dilluns - Esport3 - TV3 i Catalunya Ràdio\nJasikevicius ja és a Barcelona i serà presentat aquest dilluns\nSarunas Jasikevicius ha aterrat aquest migdia a l'Aerport del Prat i demà serà presentat com a flamant entrenador del Barça de bàsquet. El lituà ha afirmat que l'envolten moltes emocions, tant per la sortida del Zalgiris, on ha viscut uns anys increïbles, com per la il.lusionant etapa que comença al Palau\nRedacció Esport3 05/07/2020 - 15.15 Actualitzat 06/07/2020 - 09.47\nSarunas Jasikevicius ha sortit de la porta d'arribades de l'Aerport del Prat lluïnt una mascareta protectora del Barça, una imatge simbòlica i significativa del què suposa el seu fitxatge pel club blaugrana. L'esperaven un grup de fans adolescents, amb qui s'ha fet una fotografia. Després ha expressat les seves impresions per al canals oficials del club.\n"Tinc moltes ganes de començar. Portem uns dies treballant per telefon per arreglar el que ens trobarem aquí els primers dies. Vinc amb moltes emocions després de sortir de Kaunas, on he estat molt a gust els últims anys. I és clar, per venir al Barça, un dels millors clubs del món, sinó el millor. Hem d'anar a poc a poc. L'equip és molt bo i tindrem opcions de guanyar coses."\nAquest dilluns, a les 13.30, es farà al Palau Blaugrana la presentació de l'entrenador més desitjat per l'afició culé.\nVan Aert continua en ratxa i supera totes les estrelles a la primera etapa del Dauphiné\nEl Girona venç l'Almeria a l'anada del primer assalt cap a Primera (1-0)


CAMINANT PEL RIPOLLÈS: Montmalús i circ de Colells\nNova sortida a Andorra per gaudir dels seus paratges excepcionals i algun dels seus cims. (Dissabte, 29 juny 2019)\nHem tornat al sector de Grau Roig on ja haviem fet el pic de Pessons. De fet la primera part del recorregut coincideix amb la ruta feta, ja que el primer que hem de fer es pujar fins a l'estany Primer des del mateix aparcament de l'estació d'esquí, a el Cubil. L'Estany Primer, amb les seves aigües tranquil·les, és el primer del conjunt dels estanys de Pessons. Fins hi tot hi trobem un petit restaurant. Un cop hem gaudit ja de les primeres vistes agafem el camí per anar a Pessons que va cap a la dreta, però nosaltres seguirem rectes seguint el GR-7 que de seguida ens deriva davant del gran cartell de fusta que ens indica correctament la direcció a seguir. Anem cap a la Collada de Montmalús i el Pic de Montmalús. Seguim sense pèrdua les marques vermelles i blanques del GR-7 i de seguida el sender agafa una mica de lleu i suau pendent el que farà que ens girem per anar admirant el paisatge que va quedant per sota nostre, l'estany Primer es veu esplèndid. Seguim pujant i arribem de seguida a l'Estany de la Coma Estremera (2.386 m alt).\nAquí s'obre el paisatge, suau entorn on podem distingir a la dreta el Pic de Montmalús flanquejat per la Collada de Montmalús. Des d'aquest punt tindrem una bona perspectiva de tot el Circ de Colells que veiem gairebé sencer i la seva fàcil cresta. El paisatge et deixa encantats. Veiem clarament per on pujarem i es veu clarament el cim. Entrem en un sender que puja suaument per aquesta petita però ampla vall. Anem agafant a poc a poc altitud. Podem girar-nos i així admirar el paisatge de darrere de nosaltres, un paisatge amable. Anem seguint el sender que és clar i no dona cap dubte. No triguem a arribar sota de la Collada de Montmalús. El sender ara pujarà amb una mica de més de pendent, fent trams llargs i curts de ziga-zaga, per pujar per un desfet i erosionat sender fins a la Collada de Montmalús, on hi ha un aparell amb cable. Som a la carena, aquí, en aquesta part a cara sud, la zona és un arrodonit i suau vall que baixa lentament amb suaus corbes fins al gran estany de Montmalús, flanquejat per petits llacs i amb una petita platja. Veiem la teulada del Refugi de Montmalús. El lloc és idíl·lic. Un sender arrenca des d'aquí la collada i baixa fins al Refugi de Montmalús. Nosaltres peró ens quedem al coll i trenquem a l'esquerra primer per esmorzar una mica i tot seguit arribar-nos fins a la carena de Colells.\nPujarem lleument i ens acostem a una zona plena de roques, on hi ha el primer cim d'avui, el Pic dels Colells (2.744 m alt). La zona és llarga i extensa. Comencem a veure per sota nostre estanys de Colells, són tres, però més endavant els veurem millor. Des d'aquest punt hi ha la opció de seguir carenejant per fer tots els cims que envolten el circ de Colells, però nosaltres tornem cap al coll per pujar, ara cap a la dreta, al Montmalús.\nÉs recomanable pujar-hi per gaudir de les seves extraordinàries vistes. Un únic sender en pocs minuts ens pujarà, en suau pendent i en pocs metres, dalt del pic de Montmalús, un cim llarg i pla, una pila de roques. (2.781 m). A l'oest veiem part del Circ de Pessons, el Pic de Pessons o de Gargantillar. Al seu costat, el Pic Alt de Cubil. Per sobre l'estany de Montmalús la carena fronterera amb el Pic de Ribuls. Davant nostre la carena fronterera amb Catalunya. A l'altra banda tenim la vall de la Llosa i la població de Lles de Cerdanya.\nDesprès de fer les obligades fotografies on hem comprovat que el nostre company Antoni Llagostera és conegut arreu gràcies al programa Caminant per Catalunya (fins i tot en aquests cim l'han reconegut), és monent de tornar enrere de nou cap al coll i baixar part del camí que hem fet de pujada.\nDesprès de la baixada més forta hem trencat a la dreta per baixar fins als estanys de Colells, n'hi ha tres en total, tot i que al final només n'hem gaudit de dos. És en aquest punt on es pot gaudir de l'espectacularitat del circ de Colells.\nAquesta zona es caracteritza per les seves imponents parets verticals de roca granítica i la quantitat de estanys que ens delaten que en l'antiguitat havia glaceres que van modelar tot aquest terreny. Espectacular.\nI ja només ens queda tornar cap al punt de sortida, encara amb una bona baixada que mica en mica ens acosta de nou a les pistes i a l'aparcament de Grau Roig.\nUna ruta una mica exigent però de molt bon fer i sense cap perill. A nosaltres ens ha coincidit la forta onada de calor d'aquests dies que, tot i estar a més de 2.000 metres, l'hem patit de valent.\nPublicado por Eudald en 18:35


Ponent viu el febrer més càlid des del 1990 | Ràdio Tàrrega\nACN Barcelona .- El febrer ha estat excepcionalment càlid a molts sectors però especialment a Ponent, on no es registraven temperatures tan altes per aquest mes des del 1990. A Vielha (Aran) l'anomalia ha estat de més de 4,4 graus, a Malniu (Cerdanya) i el Canós (Segarra) de més de 4,3 i a Sant Martí de Riucorb (Urgell) més de 4,2. En general però no ha estat tan càlid com el del 2020 i, per exemple, al litoral les temperatures màximes han estat més frenades. En línies generals, el febrer ha estat càlid molt càlid a la depressió Central, parts elevades del Prelitoral i el Pirineu. La circulació zonal ha afavorit el pas de diversos fronts atlàntics amb precipitacions importants a l'extrem nord però més modestes a llevant, a excepció del Tarragonès.\nD'altra banda, la radiació solar s'ha situat per sota de la mitjana mensual i semblant a la del 2018, especialment a les Terres de l'Ebre i a l'entorn del litoral. A les Terres de l'Ebre cal remuntar-se fins als febrers del 20078 o el 2003 per trobar-ne algun de tan poc assolellat.


Baixa un 11% l'atur a l'Alt Urgell al primer semestre de 2018 - FÒRUM.ad\nBaixa un 11% l’atur a l’Alt Urgell al primer semestre de 2018\nOn: 02/08/18 20:38\nDe fet, el descens interanual de l’Alt Urgell és un dels més important del país els darrers dotze mesos, tenint en compte que la mitjana catalana va ser d’una reducció del 5,42% (dels 391.000 aturats de juny de 2017 als 370.000 actuals). La Cerdanya també figura entre les comarques amb millor evolució, amb un descens del 8,69%: mentre que un any enrere hi havia 472 aturats, a 1 de juliol de 2018 eren 431. Pel que fa a d’altres comarques veïnes, al Solsones també es va reduir l’atur en prop de deu punts (-9,84%) i ara n’hi ha 440, mentre que al Berguedà s’ha eixugat la xifra en un 5,45% i a l’equador d’aquest any hi havia 1.857 aturats.\nPrecisament aquest dijous s’ha publicat les dades d’atur del mes de juliol a nivell de demarcacions. A la de Lleida, aquest ha estat el cinquè mes consecutiu de baixada, després d’un lleu repunt a l’hivern, i ara la xifra provincial és de 17.947 demandants de feina, un descens de 564 persones (-3,05%) respecte del mes de juny. Tanmateix, al conjunt de la demarcació de Lleida, a diferència de l’Alt Urgell, la taxa interanual ha augmentat lleument els darrers mesos i actualment és del 0,59%, un centenar d’aturats més que ara fa un any, mentre que al conjunt de Catalunya aquesta taxa és al voltant d’un 5% menys d’atur que un any enrere.\nPrevious Post: Marsol destaca que “una gestió estricta” ha fet que hi hagi un estalvi en les obres de Meritxell\nNext Post: Andorra la Vella estudiarà un transport comunal conjunt amb Escaldes


336 motius d’espenta; 1.307 motius per continuar treballant – Compromís per Ròtova\nPublicat el 23 maig 2011 en Comarcal\nEstimades veïnes i veïns,\nUn any més hem celebrat la cita amb les urnes per decidir quin és el govern per als propers quatre anys a Ròtova. Heu sigut molts els veïns i les veïnes que ens heu recolzat. Compromís ha aconseguit tres representants, amb un projecte fresc i que començava de zero (i a molts pocs vots d’aconseguir el quart regidor). Per això, volem donar-vos les gràcies i posar-nos a la vostra disposició.\nCompromís per Ròtova continuarà treballant, amb esperit positiu i crític, per poder fer arribar el model renovat de poble que proposem. Continuarem treballant per fer arribar millor el nostre missatge, persona a persona i amb serenitat. Continuarem esforçant-nos per a meréixer-nos, en tot moment, la confiança de totes les veïnes i veïns.\nEl vostre paper no acaba ara. Nosaltres entenem que no vos heu de conformar a votar cada quatre anys sinó que hem de ser capaços de crear ponts amb l’Ajuntament perquè els vostres desitjos es convertisquen en acció de govern. Ja ho vam fer al nostre programa, recollint les vostres idees i ara continuarem fent-ho. A més, en uns pocs dies, la demanda de més participació ciutadana ha aconseguit la consulta amb els veïns sobre com calia reformar el barri de la Salut i sobre les condicions educatives i d’infrastructures de l’escoleta. Les nostres demandes són justes i estan tenint efecte ja.\nJordi, Nahiana, Suni, Mari, Paco, Marieli, Paco, Joan, José Juan, M. Ángeles i Moisés vos agraeixen les idees i els suports. Hem comptat amb 336 vots, que es tradueixen en 336 motius d’espenta. Tenim 1.307 motius per continuar treballant.\n← Els nostres compromisos amb Ròtova: 2011-2015\nCompromís demana a l’alcalde que no envie “Saludes” en nom del PP des de l’Ajuntament →


La Xarxa d'Ocupació BP permet que 28 persones trobin feina\nPel 2019, l'objectiu és dissenyar l'homogeneïtzació del servei de borsa de treball\ndimecres, 13 de març 2019 - 10:48h\nL'acte de cloenda del primer any de la Xarxa d'Ocupació del Baix Penedès. | Cedida\nEl primer any de la Xarxa d'Ocupació del Baix Penedès s'ha tancat amb una bona valoració per part dels seus impulsors. Aquest dimarts 12 de març s'ha fet l'acte de cloenda al Centre Cívic l'Estació del Vendrell, amb responsables dels diferents ajuntaments de la comarca i dels serveis d'ocupació. Aquest ha estat un projecte pioner per coordinar els diferents serveis d'ocupació del Baix Penedès, i treballar de forma conjunta.\nUn 65% dels participants han trobat feina\nEntre les dades que s'han donat aquest dimarts, s'ha destacat que l'atenció integral el 2018 s'ha fet a un total de 89 persones. Les accions principals han estat les tres accions de capacitació en les quals hi han pres part 45 persones, quinze en cadascuna d'elles. Han estat càpsules de cambrer de pisos, d'operari industrial i logístic i de soldador. De les 45 persones participants, 43 han finalitzat les accions, i 28 han aconseguit trobar feina (un 65%). També s'han prospectat 70 empreses de la comarca.\nDe cara al 2019, la xarxa mantindrà i ampliarà la seva activitat, oferint atenció personalitzada a 75 persones, prioritàriament més grans de 30 anys i en situació d'atur des de sis i fins a dotze mesos. Entre les novetats hi haurà la incorporació de la figura l’orientador itinerant. També es vol homogeneïtzar el servei de la borsa de treball, fent que els diferents ajuntaments usin una mateixa plataforma.\nModel a seguir per altres temes\nA la Xarxa d'Ocupació hi prenen part tots els consistoris de la comarca, alguns a través dels seus propis serveis d'ocupació (el Vendrell, Calafell, l'Arboç, Cunit, la Bisbal del Penedès i la incorporació aquest any de Santa Oliva) i la resta mitjançant el Consell Comarcal del Baix Penedès. El projecte té un cost de 198.866 euros, subvencionat el 75% pel Ministerio de Empleo y Seguridad Social i el Servei d’Ocupació de Catalunya. El 25% restant del pressupost l’aporten els catorze municipis de la comarca que participaran aquest pla. La presidenta del Consell Comarcal del Baix Penedès, Eva Serramià, ha destacat que el projecte «demostra que, si hi ha un objectiu comú a la comarca, és un model d’èxit a seguir per altres temes».\nEl Baix Penedès defineix el seu model territorial pels pròxims quinze anys.\nEva Serramià El Vendrell atur


Ramon i Urgell: «És molt important que cada un tingui clar el lloc que ocupa»\nFamília enllaçada (La Seu)\n© Ramon i Urgell: «És molt important que cada un tingui clar el lloc que ocupa»\nAnuk i Cloé, de la Seu d’Urgell, tenen dos cases, com tants altres nens del segle XXI. Quan estan amb el seu pare, Ramon Alsina, també s’incorpora a l’equació familiar la seua parella, Urgell Mestre, que no ha aportat fills propis a la relació. “Després d’un gran treball personal i de molt respecte”, adults i nenes es mostren satisfets amb la progressió.\nRamon Alsina destaca que hi ha una relació “cordial” amb la mare de les nenes i que “som capaços de trobar-nos tots sense que hi hagi cap problema”. A la seua manera de veure, és important que “cada un ocupi el seu lloc” i que, alhora, hi hagi respecte.\nEn aquest sentit, opina que la seua actual parella “és una persona important” per a les seues filles, però que no ha de fer de mare, perquè ja en tenen una. “Es tracta d’ocupar un rol propi, sense fer fora fora ningú.” Així ho veu també Urgell. “Podríem dir que faig les funcions de tia o d’amiga, segons el moment.” Assegura que se la té en compte i que opina i aconsella en qualsevol decisió que afecti les nenes, si així l’hi demanen, però sap que el seu paper és secundari “perquè la presa de decisions és cosa dels pares”.\nLes dos nenes viuen habitualment amb la seua mare, excepte els dijous i els divendres i un cap de setmana cada quinze dies, que estan amb el seu pare i Urgell.\nTenir dos entorns “ens va molt bé”, asseguren, i diuen que si el seu pare està bé “tots estem bé”. Alsina reconeix que “hi ha èpoques que no són fàcils”, però “la vida està plena de crisis que ens fan créixer”, per la qual cosa es mostra satisfet amb la bona harmonia que impera en aquesta família enllaçada.


Inici > detall del relat: CIRERES\nUn dia qualsevol estava prenent el sol a la meva terrassa, des de allà veia el pati del veí. En aquells moments l'home estava agafant cireres d'un gran arbre i, de tant en tant em mirava a cua d'ull. Cada dia a la mateixa hora jo prenia el sol portant tan sols un petit vikini i ell em mirava des de casa seva mentre feia veure que treballava l'hort.\nAquell dia estava avorrida, les meves amigues estaven, unes ocupades i d'altres amb el grip. No les podia trucar per xerrar una estona com acostumava a fer a aquella hora del vespre així que, en més deteniment em vaig fixar en el veí. Era un home d'uns 50 anys, alt i fornit, de mirada penetrant. Vaig dedicar la meva atenció a l'hort, des de la meva perspectiva es veia en la seva totalitat. Les plantes de les mongetes estaven lligades a les canyes fent un quadrat perfecte amb les seves fileres en línia recta, al costat els tomàquets, també lligats amb canyes hi donaven una nota de color vermell sobre la verdor de les fulles, també arrenglerats acuradament. Els enciams al costat i desprès les maduixes. Cap herba es veia entremig, era evident que li dedicava moltes hores i que treballava de manera eficient. Desprès vaig dedicar la meva atenció al cirerer que estava al costat de la casa, les seves cireres estaven vermelles botides, brillaven al sol i semblaven cridar-me, devien estar delicioses.\nAprofitant que el Sr. Ramon em guaitava en aquell moment li vaig dir:\n- Ramon, les cireres són molt madures.\n- Si que ho són de madures. Si vens et donaré unes quantes.\nVaig agafar el barnús, me'l vaig posar per sobre i vaig sortir de casa.\nEl veí em va obrir la porta i amb veu amable em va dir:\n- Vine, agafarem unes quantes i te les podràs endur.\nVam estar agafant les cireres més madures, les més grosses i apetitoses. Ell i jo, molt a prop, mentre el barnús s'obria a cada moviment . Quan es va omplir la cistella em va convidar a entrar a casa seva. Tenia una ampolla de cava a la nevera i segons em va dir, li agradaria compartir-la amb mi.\nEntrant a la cuina havia un gran cabàs amb tapa on en Ramon abocava el cistell de les cireres que anava agafant del arbre. Va agafar dues copes i va obrir l'ampolla de cava .\nVam brindar i vam xerrar una estona. Poc a poc va començar a tocar-me el genoll mentre em parlava amb to íntim.\nLa seva mà pujava cada cop més amunt i jo sentia una gran excitació. Aquella seria una tarda memorable.\nEn aquell moment vam sentir un soroll, era una clau que girava al pany del pati. En Ramon es va sobresaltar.\n- Es la meva dona. No et pot veure aquí. Ficat al cabàs de les cireres!\nJo el vaig obeir perquè la Marta, que així es deia la seva dona i jo mai no ens havien tingut massa simpatia. Jo crec que em tenia enveja.\nVa obrir la tapa i em vaig ficar dintre amb la copa plena de cava que tenia a la mà.\nTota la meva excitació va marxar de cop. Em vaig beure el cava i em vaig ficar la copa dintre la butxaca del barnús.\nVaig estar allà amagada fins que la Marta se'n va anar a dormir mitja hora més tard.\nJa no vaig tornar mai més a demanar cireres, però cada dia el veí em portava una cistella plena i ens les menjàvem mentre fèiem l'amor.\nAquí a la residència d'avis on visc des de fa deu anys hi ha un de cirerer, però les cireres no són tal dolces no....\nUn altre relat ...[Ofensiu]\nSiset Devesa | 22-08-2008\n... amb certa càrrega eròtica, que parteix d'una situació quotidiana i que té un desenllaç inesperat. Felicitats. Ens llegirem.\nLa dolçor de les cireres...[Ofensiu]\nCapità Borratxo | 07-08-2008 | Valoració: 10\nLa dolçor de les cireres no es perd mai, només has de trobar un sr. Ramon que te les porti...


Flocs de plàstic - Altaveu el diari digital d'Andorra\nFlocs de plàstic\nDels mateixos guionistes del terraplanisme, dels antivacunes, del coronavirus que és un invent de Bill Gates, i dels assaltants del Capitoli convertit en un mapa de Fortnite, arriba el gran èxit de la temporada d'hivern: els negacionistes de la neu, que creuen que cau des d'avions amb l'objectiu de contaminar-nos. Negar contra els criteris autoritzats de la comunitat científica, el consens social, el sentit comú i la prudència serà potser una forma de resistència, però molt tronada.\nEls seus promotors surten als informatius, com si fos una pel·licula de Monty Phyton o el Show de Truman, intentant cremar boles de neu aixafades per demostrar que no es derreteixen perquè són de plàstic i fan referència a la rodona negra que apareix sobre la superfície blanca, sense pensar que és el foc dels seus llumins o dels seus encenedors el que provoca el color negre i no la misteriosa neu, enviada per Miguel Bosé, Donald Trump, Iker Jiménez, i el fantasma sobrenatural del cofundador d'Apple, Steve Jobs per colar-nos el 5G i un xip per les terrasses, els jardins i les finestres. I un no sap si hi ha una connexió entre el consum d'haixix i el negacionisme impulsat per aquests que creuen que la neu en el 2021 és el resultat de la compra de 'La Casa de Papel' per part de Netflix. Un guió semblant al de l'any anterior però amb molt més pressupost per a efectes especials: congestes, conductors atrapats i periodistes televisius en versió Findus pèsols amb pernil.\nEl que ha caigut aquests dies amb la senyora Filomena no és neu. Segons els negacionistes, que van fer un curs del CCC i van haver de tornar la guitarra, és poliacrilat de sodi amb substàncies que provoquen càncer. Seguint el mateix criteri, la neu que ha arribat al desert del Sàhara és Déu que ha tornat a enviar el mannà per aportar un suplement dietètic als tuaregs.\nCaldrà veure que diran quan la neu es converteixi en gel. Ignoren que els esquimals encenen foc dins dels iglús i que aquests no es derreteixen. Els esquimals i els russos tenen moltes paraules per definir la neu. A Andorra tenim deu lletres i una coma per referir-nos a ella: està nevant, una cosa força habitual en aquest país i a l'hivern. Quan veus a Sergio Ramos sense samarreta en ple temporal, a Cristina Pedroche asseguda i nua sobre la neu i escoltes als negacionistes, et preguntes quants sinònims tindrà la paraula ximple.


Certificats digitals: tipologia i obtenció - Cambra de Comerç de Sabadell\nHome >> Serveis generals per a l'empresa >> Certificats digitals >> Certificats digitals: tipologia i obtenció\nCertificats digitals: tipologia i obtenció\nCertificats digitals, tot són avantatges\nUn certificat digital és l'equivalent digital a un document d'identitat. Permet als seus titulars identificar-se a la xarxa, així com signar i xifrar documents. Per les empreses, tot són avantatges:\nEstalviareu temps, costos i desplaçaments.\nPodreu realitzar tràmits amb diverses plataformes electròniques.\nPodreu comunicar-vos telemàticament amb les administracions públiques.\nAgilitzareu les relacions comercials. Garantireu la vostra identitat a la xarxa.\nEls certificats digitals de Camerfirma, empresa prestadora dels serveis de certificació de les Cambres de Comerç, compleixen amb tots els requisits legals establerts.\nCom aconseguir el teu certificat, sense cues ni esperes\nSol·licita el certificat a través de la web http://www.camerfirma.com\nRebràs un correu electrònic indicant la documentació que cal per tramitar-lo.\nQuan la tinguis ja podràs venir a la Cambra i recollir el certificat.\nL’arribada de les noves tecnologies està transformant la societat i imposa unes noves metodologies de treball que exigeixen una adaptació immediata. Diàriament es multipliquen els tràmits i gestions que podem fer a la xarxa i cal que puguem fer-los amb la màxima seguretat.\nEl certificat digital ens facilita aquesta garantia i té, a més, moltes altres utilitats. Les cambres hem estat pioneres en el desenvolupament d’aquest mitjà i és per això que avui els nostres certificats són reconeguts per totes les administracions.\nDes de la Cambra us facilitem l’obtenció dels diferents certificats digitals, us assessorem sobre aquell que més s’adequa a les vostres necessitats i us ajudem a instal·lar-lo i posar-lo en actiu.\nEl certificats digitals tenen dues funcions: la d’autenticació, que identifica el titular i permet fer gestions telemàticament, i la de signatura electrònica, que permet al titular signar un document i donar-li així valor legal.\nExisteixen diferents tipologies de certificats digitals segons si incorporen ambdues funcions o només una de les dues, i segons si el titular és una persona física:\nCertificat de persona física o de pertinença a empresa: garanteix la identitat de la persona física titular del certificat i també la vinculació d’aquesta persona a una entitat determinada en virtut del càrrec que hi ocupa. Aquest certificat, per si sol, no atorga més facultats al titular que les que té pel fet de dur a terme la seva activitat habitual. És utilitzat per treballadors de l’empresa i per autònoms.\nCertificat de representant: s’emet a favor d’una persona física representant d’una entitat determinada. El titular del certificat s’identifica no únicament com a persona física que pertany a una empresa, sinó que, a més, hi afegeix la qualificació de representant legal o apoderat general de l’empresa.\nCertificat de factura electrònica: és exclusiu per a l’activitat de facturació.\nCertificat de servidor segur: el certificat de servidor segur és un element imprescindible per totes aquelles empreses que tinguin interès en realitzar accions de comerç electrònic, especialment quan es tracta de fer activitats a través d’internet en les que circula per la xarxa informació tan important com dades de caràcter personal o financeres.\nSignatura de codi: signatura d’aplicacions amb reconeixement de Microsoft, sun Microsystems i Mozilla.\nPublicació certificada: Arrel del Reial Decret Legislatiu 1/2010, del 2 de juliol, ara podeu fer la publicació dels anuncis obligats per les societats cotitzades a la vostra pròpia web. Per donar als vostres anuncis el valor legal i la validesa jurídica igual que si ho féssiu a la premsa escrita però amb un cost molt més reduït, hem posat en marxa el servei de publicació certificada.\nAmb el certificat digital adient podreu realitzar qualsevol tràmit amb l’administració central, autonòmica i local, així com amb col·legis professionals. Dins la vostra empresa també us permetrà realitzar:\nSignatura de contractes telemàtics\nSegellat de temps: demostra que un document ha estat signat en un moment concret (data i hora)\nSignatura de correus electrònics i documents ofimàtics (missatgeria Microsoft Outlook)\nA qualsevol persona física que hagi de realitzar tràmits telemàtics amb qualsevol entitat pública o privada, que hagi d’emetre factures electròniques i/o que vulgui donar valor legal als seus documents signant-los digitalment.\nEl procés per obtenir el certificat digital és molt simple:\nRealitzar la sol·licitud a través de: www.camerfirma.es\nDemanar dia i hora per tramitar el certificat a la Cambra\nVerificació i validació de les dades\nEmissió del certificats\nEls nostres certificats, els emetem des de Camerfirma, empresa que les cambres de comerç hem creat amb la finalitat d’expedir el certificat digital.\nEspecialitzacó en la relació amb els mitjans de comunicació.\nPoder realitzar tràmits telemàtics amb les administracions\nAgilitat i simplificació de la gestió en la realització dels tràmits\nAugment de la seguretat: es garanteix l’autenticitat de les dades\nEstalvi de costos respecte de la tramitació de documentació en paper (impressió, enviament i manipulació)\nConfidencialitat de les comunicacions


Desmantellada una trama de corrupció de funcionaris de la Policia i la DGT - Empordà\nDesmantellada una trama de corrupció de funcionaris de la Policia i la DGT\nCatorze persones han estat detingudes, entre elles set empleats públics, per arreglar contractes\nEFE 25.10.2017 | 18:26\nUn furgó de la Policia. EFE\nLa Unitat d'Assumptes Interns de la Policia ha detingut sis funcionaris policials i un altre de la Direcció general de Tràfic per integrar una trama de corrupció que afavoria empresaris amb adjudicacions a canvi de favors i beneficis personals.\nFonts policials han informat a Efe que han estat detinguts sis funcionaris de la Direcció General de Policia (no tots són agents del cos), un de Trànsit i set persones més vinculats amb les empreses que contracten aquestes administracions, en una investigació dirigida pel Jutjat d'Instrucció número 50 de Madrid i per la Fiscalia Anticorrupció que ha estat declarada secreta.\nSegons les fonts, la trama estaria relacionada especialment amb els contractes relatius als serveis de menjar en dependències tan rellevants com l'Acadèmia d'Àvila, el Complex policial de Canillas, a Madrid, o la Base del Grup d'Operacions Especials (GEO) de la Policia.\nEn un comunicat la Fiscalia especial contra la corrupció i la criminalitat organitzada ha informat que en l'operació batejada com Grapa s'investiguen la comissió dels delictes de pertinença a organització criminal, frau a les administracions públiques, prevaricació, suborn, malversació de cabals públics, delictes contra la Hisenda Pública i delicte continuat de blanqueig de capitals.\nSegons la Fiscalia, els funcionaris públics s'haurien beneficiat econòmicament de forma il·lícita d'afavorir l'adjudicació de contractes públics amb determinades empreses privades.\nA més de les detencions s'han practicat 22 registres domiciliaris i d'entitats socials a Madrid, Pozuelo de Alarcón (Madrid), Móstoles, Navalcarnero, Àvila, Arenas de San Pedro (Àvila) i Guadalajara.\nLa fiscalia ha sol·licitat el bloqueig de comptes bancaris com a mesura cautelar, a més de l'embargament de tretze vehicles, la majoria d'alta gamma, i la prohibició de disposar de forma preventiva de sis immobles.


maig, 2012 | L'Accent - Informació i comunicació popular dels Països Catalans - Part 4\nEl 24 d’Abril, es complia el 96è aniversari de l’alçament de pasqua. Com cada any, el diumenge de Pasqua el republicanisme commemorava la proclamació unilateral d’independència d’Irlanda. Des del nord d’Irlanda, als 6 comptats que romanen sota l’ocupació britànica, els diferents grups republicans recordaven els caiguts per la llibertat d’irlanda\nLa seu del Partit Popular a la localitat mallorquina de Marratxí ha estat objecte del llançament de pintura vermella, En una acció que ha reivindicat Maulets de Mallorca. Aquesta acció, segons afirma el comunicat enviat per l’organització de joves independentistes, és part de la seva campanya _”ACTUA!” per denunciar “qui\nEl 26 d’abril de 1937 era dilluns i a Gernika, una població de 5.000 persones de Biscaia, els dilluns hi ha mercat. Però no seria un dia de mercat com d’habitut perquè seguint amb l’estratègia d’assetjar mitjançant bombardeigs la rereguarda, el govern franquista decideix atacar aquesta ciutat per tal de\n“Romaní Semen i Sang” (Bankrobber, 2011) d’ Els Surfing Sirles. El més normal del món seria començar aquesta ressenya explicant una mica qui són Els Surfing Sirles. D’on venen, quin tipus de música fan, les seves influències, la discogràfica amb la que publiquen etcètera. Però creieu-me, llegir tot de coses\nAmb la voluntat de popularitzar el cinema documental, prestant especial atenció al de producció europea, a iniciativa de la productora Paral·lel 40, el setembre del 2005 arrencà el Documental del Mes amb la projecció de The 3 rooms of melancholia, un treball del finlandès Pirjo Honkasalo sobre la vulnerabilitat dels\nHi ha conceptes que són incompatibles, que en cap cas poden anar de la mà. Una democràcia burgesa mai no pot ser una monarquia. L’estructura política de l’estat modern actual té els seus orígens en les revolucions burgeses de finals del segle XVIII i ambdues revolucions (la guerra per la\nUn vídeo penjat a internet el passat 15 d’abril, on un usuari del peatge de Maçanet, Josep Casadellà es negava a pagar, ha estat l’espurna que ha iniciat una campanya popular de desobediència al pagament de peatges. La campanya, iniciada de forma totalment espontània i a la qual s’hi han\nQuim Arrufat és membre de l’Ateneu Vilanoví, l’entitat que organitza la Trobada de Casals i Ateneus dels Països Catalans 2012, el proper 19 de maig. Arrufat, que també és regidor de la CUP de Vilanova i la Geltrú, és un bon coneixedor de les cultures polítiques i d’organització social, i\nMals vents corren per Alacant. Les diputes entre les diferents faccions de la burgesia estan situant la ciutat, i el seu entorn més pròxim, en la perifèria de la perifèria. Al llarg dels darrers anys, en època de grans inversions públiques, la provinciana burgesia alacantina veié una enorme oportunitat de


La nova onada de Covid complica més les donacions de sang aquest estiu - Migdia Cope Catalunya i Andorra - COPE\nLalt ritme de contagis els últims dies ha reduït les donacions al voltant del 15%.\nTiempo de lectura: 2' 20 jul 2021 - 20:23\nEl Banc de sang demana que tothom qui pugui s’acosti a donar sang aquest estiu. Amb el lema “Viu i fes viure” recordem que, tot i les vacances, els pacients continuen necessitant donacions de sang per als seus tractaments. I encara es preveu més activitat que estius anteriors, a causa de la cinquena onada d’expansió de la Covid-19.\nA Migdia a COPE Catalunya hem parlat amb el director del banc de sang i teixits, el doctor Enrique Contreras "Es calcula que entre juliol i agost caldran 40.000 donacions de sang per poder atendre els malalts als hospitals. Les transfusions han pujat un 10% respecte a l’estiu de 2019 i per això calen més donacions per garantir els tractaments. A més, a l’estiu, les donacions de sang baixen un 30%, ja que alterem les rutines i no hi pensem."\nFes els deures aquest estiu i emporta’t la teva bossa\nAbans de marxar de vacances, el Banc de Sang convida tothom a donar sang i emportar-se una bossa d’estiu per omplir-la de coses bones així com un quadernet d’activitats per a adults, elaborat en col·laboració amb Blackie Books. Aquest any, l’editorial s’ha sumat a la causa de la donació de sang i ha preparat una petita versió, especial per als donants.\nAlguns cantants com Lildami, Su, Xarim Aresté o grups musicals com Hotel Cochambre faran difusió també de la necessitat de donar sang en els seus concerts d’estiu i a través de les xarxes socials. El Banc de Sang ha elaborat una llista de Spotify amb tot de cançons per escoltar en els 15 minuts que dura una donació de sang: www.donarsang.gencat.cat/viuifesviure.\nA les xarxes, la campanya d’estiu es pot compartir amb un vídeo que anima tothom a donar sang i que també es pot compartir des de www.youtube.com/bancsang.\nAnima’t a donar sang per primera vegada\nA causa de la Covid, aquest any s’han reduït a prop de la meitat les persones que s’estrenen en l’experiència de donar sang. El motiu és que no s’han pogut organitzar campanyes de donació en universitats, escoles o empreses. Per això el Banc de Sang anima a què ens estrenem com a donants durant les vacances d’estiu o bé abans de marxar, ja que hi ha moltes persones que ho necessiten.\n· Tingui entre 18 i 70 anys\n· Pesi 50 quilos o més\n· En cas de ser dona, que no estigui embarassada\nDurant tot l’estiu es podrà donar sang en els 12 grans hospitals i en unes 200 campanyes de donació itinerants organitzades per tot Catalunya. Al web www.donarsang.gencat.cat es poden consultar el lloc més proper on donar sang.\nQuè és una renta vitalícia?\nLa Plaza de la Estación Intermodal de Ourense está desde esta semana a disposición de los viajeros


FUNDACIÓ ASPROS - Destrucció confidencial de documents\nRigorosa confidencialitat en destrucció de documents.\nRespecte absolut a la confidencialitat.\nEstricte compliment de la Llei de Protecció de Dades · LOPD 15/1999.\nS'emet el corresponent certificat de destrucció.\nNeteja, conservació i ordenació d'arxius.\nGarantim el reciclatge del material destruït\nGestió totalment controlada de recollida de documents, transport, custòdia i immediata destrucció confidencial.\nSolucions tecnològiques en resposta a les necessitats del client. Contacteu amb nosaltres, estem al vostre servei!


Jordi Agustí, nou gerent del Consorci de la Costa Brava • Ràdio Capital de l'Empordà\nVoldríem saber moltes coses. Però no podrem fins el 21 de març\nJordi Agustí serà el nou gerent del Consorci de la Costa Brava – Entitat Local de l’Aigua. El Consorci de la Costa Brava és una administració pública creada l’any 1971 i formada per la Diputació de Girona i els 27 ajuntaments del litoral gironí. L’objectiu és gestionar els recursos hidràulics de la zona i a la preservació de la qualitat de les aigües, especialment les de bany. És a dir, l’aigua del mar. Una entitat essencial per la importància del turisme com a principal activitat econòmica de la zona.\nEl nomenament d’Agustí es va fer l’1 de març, fa 15 dies. Ahir es va publicar al Butlletí Oficial de la Província de Girona. Ens encantaria poder explicar-vos qui és exactament Jordi Agustí, quins són els seus objectius durant la seva gerència, què es proposa millorar, quin model d’aigua té, què farà per resoldre l’ombra d’irregularitats econòmiques que envolta el consorci, … Sabem que és, des del 2013 i fins a hores d’ara segons la web oficial, director de l’Agència Catalana de l’Aigua. Combinarà les dues feines? Si no, per què fa el canvi? Voldríem saber moltes coses. Però no podrem.\nAhir vam demanar a la màxima instància del consorci que ens respongués a preguntes com aquesta, o que ens facilités el contacte amb Jordi Agustí. No va ser possible. Ens van emplaçar a una roda de premsa de presentació del gerent, que es farà el dia 21 de març, segons ens van dir. És a dir, 21 dies després que Jordi Soler, president del Consorci de la Costa Brava signés el seu nomenament.\nNi ho critico ni ho aplaudeixo. Bé, sí que o critico una mica. Però, sobretot, us ho explico perquè us fixeu en un dels problemes essencials del periodisme: que no pot fer res més que seguir l’agenda de les institucions. El 90 per cent de les informacions periodístiques que trobareu a tots els mitjans es basen en rodes de premsa, notes de premsa, presentacions i convocatòries. Al Consorci li va bé esperar 20 dies per presentar el seu gerent? Doncs que, mentrestant, no se’n parli.\nArticle anteriorAmbient assolellat i primaveral pel cap de setmana\nArticle següentMolt de capital


Dog Day by Gos Artic - Lliga protectora d'animals de Sabadell\nGran dia ahir a “DOG DAY by Gos Àrtic”!\nDes de la Protectora d’animals de Sabadell volem felicitar i agrair a l’organització la seva feina i invitació a aquesta.\nOrganitzat en un espai molt maco i adequat tant pels gossos com pel públic assistent, el temps ens va acompanyar i va ajudar que molta gent s’apropés per participar en les activitats que eren moltes i adaptades a totes les edats.\nDurant tot el matí, no va deixar d’apropar-se gent a la zona dels estands col.laborant comprant alguna cosa, demanant informació sobre l’entitat o per saludar i conèixer els nostres gossos en adopció, el Coco i la Focky que per un dia van sortir del refugi, per passar-s’ho molt bé, portant-se de meravella i participant en la desfilada de gossos.\nI també van venir la família de la Nona, la nostra Nona “famosa” que va sortir a “El Hormiguero” i que justament avui dia 14 de novembre fa un any que va ser adoptada. Una família molt maca que tenen a la Nona com un més de la família que l’ estima’n molt!


Les obres del parc d’animals de Naturlàndia comencen la setmana vinent - Nou Aire Immobiliària\nEls treballs al pla de Conangle començaran la setmana que ve i es preveu que el juliol del 2012 ja es pugui obrir al públic\nLes obres d’adequació de la zona del pla de Conangle que ha d’acollir el parc d’animals de Naturlàndia començaran la setmana que ve, segons va avançar ahir el cònsol major de la parròquia, Josep Pintat, després que dijous al vespre se celebrés la primera reunió de la junta d’accionistes.\nEl cònsol va explicar que la previsió és que el juliol de l’any que ve ja estigui tot enllestit, de manera que el parc es pugui obrir al públic. Les obres es desenvoluparan per fases, iniciant-se per l’aparcament, i durant els mesos d’hivern, a causa de les inclemències meteorològiques, s’aturaran. Malgrat tot, Pintat va assegurar que en cap cas el desenvolupament de la resta d’activitats que ofereix l’ecoparc temàtic es veurà afectat. Finalment, de les vuit empreses que es van presentar al concurs els treballas s’han adjudicat a quatre.\nSi es mantenen les previsions inicials, la idea és que els animals que s’instal·lin al parc procedeixin de les llistes d’excedents d’altres parcs o zoològics per tal que els puguin cedir. El conseller de l’oposició i membre del consell d’administració de CampRabassa Joan Vidal va explicar que la reunió va servir per posar al dia tots els accionistes de com serà el parc, però va recordar que els dos consellers de Segle 21 seguiran molt pendents del projecte, perquè tot i que s’han presentat coses bones, cal veure “què s’hi fa i com es fa”.\nLa junta que es va celebrar dijous al vespre també va servir per donar la benvinguda als 288 nous accionistes, entre persones i institucions, que ha aconseguit la societat després de l’ampliació de capital. Josep Pintat va manifestar que a la trobada hi va assistir el 94% del capital present i el 5% del respresentant.\nAquesta elevada participació va servir al cònsol major de Sant Julià de Lòria per insistir una vegada més que Naturlàndia va endavant. “La gent que està aquí també està implicada en un projecte de país i de parròquia, revivint el que era l’esperit del que ha estat Andorra i la gent d’abans: treballar i creure en el futur”, va comentar Pintat.\nEn la reunió també es va proposar que es pogués ampliar el consell d’administració. Així, es passaria dels cinc accionistes actuals a vuit –el màxim permès segons els estatuts–, donant entrada a tres representants dels petits accionistes. La proposta es va acceptar per assentiment i ara s’ha obert un període de dos mesos i mig per presentar les candidatures que hauran de comptar amb un percentatge mínim de l’accionariat.\nEl conseller de l’oposició va explicar que van donar suport a la proposta. En aquest sentit, va recordar que malgrat que l’ecoparc temàtic de Naturlàndia “no és el nostre projecte, tampoc hi posarem pals a les rodes”. Vidal va comentar que ara també estan a l’expectativa del que passi a les eleccions comunals del desembre, però que la seva voluntat és “aprovar allò que està bé i el que no, no”, sabent que el seu vot no fa decantar la balança.\nPINTAT DESTACA EL CANVI D’ACTITUD DEL GOVERN AMB EL VIAL LAUREDIÀ\nEl cònsol major de Sant Julià, Josep Pintat, va fer evident el canvi que s’ha produït en les relacions amb el Govern pel que fa a l’acabament del vial lauredià. Malgrat que l’executiu va anunciar que la finalització es retardaria, el cònsol ahir va manifestar que “són dues posicions molt diferents de buscar diàleg”. En aquest sentit, va destacar que encara que s’hagi declinat la recerca d’un crèdit extraordinari per a la infraestructura, aquesta vegada “no se n’ha aprovat un altre per fer un altre vial”.\nPer tractar el desenvolupament d’aquesta obra, Pintat va anunciar que el 18 de juliol el ministre d’Economia i Territori farà la primera visita institucional al comú de Sant Julià.\nPer altra banda, el cònsol també va parlar de l’ampliació de la Universitat d’Andorra. Des del comú hi ha la voluntat de continuar treballant per aconseguir-la i Pintat va ser clar: “O ens obrim de mires, o posem una barrera davant pensant que l’UdA, tal com està, és suficient.” Si bé encara no s’ha mantingut cap contacte amb la nova ministra d’Educació, per la corporació local “l’educació et permet tenir un nou pilar econòmic. Per tant, cal fer nous esforços”. El mandatari parroquial va apostar també per buscar acords amb altres universitats.\nEl comú rebaixa un 20% l’impost de construcció per ajudar el sector\nGrandvalira enceta l'estiu amb una bona afluència de públic


saragatona: els referents: ai, catalans!\nL’aplicació Aicatalà! permet, mitjançant una brúixola, mostrar-te en cada moment l’orientació on es troben els sis símbols principals del catalanisme. Quants cops no has volgut resar-li un avemaria a la Moreneta i no sabies cap a on dirigir els teus precs per manca d’orientació? Quants cops no has pensat fer-li una promesa al Pi de les Tres Branques i te n’has desdit perquè no sabies si havies de mirar al nord o al sud? Gràcies a l’aplicació Ai català! no tornaràs a tenir aquest problema i et convertiràs en el centre d’atenció de qualsevol trobada patriòtica.\nA més a més de la Moreneta i el Pi de les Tres Branques, l’aplicació Ai català! et dona l’orientació del Camp Nou, de la Fàbrica de Galetes Trias i de les tombes de Guifré el Pilós i de Jaume I. Així doncs, Ai català! dóna resposta a la necessitat amb la que s’han trobat tants catalans i catalanes a casa estant o viatjant arreu del món, la de saber en quina direcció estan els seus referents, i així, d’aquesta manera, les noves tecnologies venen a omplir un buit que tenien aquelles persones que han fet de la identitat catalana la seva raó de ser. Amb Ai català! ja no podràs dir “Carai, no sé cap on està el Camp Nou!”\nQuan un llegeix la publicitat d'aquesta aplicació de mòbil, segurament el primer que se li acut és que es tracta d'una facècia, i segur que ho és, però no més que bona part del material oral o escrit que llegim cada dia als mitjans públics i privats o escoltem a les converses quotidianes. En tot cas, la broma de l'app no va més enllà de la gratuïtat divertida, mentre que el material pretesament seriós de característiques similars, fins i tot el que es presenta sota l'aparença de la ironia, és una mostra d'un país que o bé s'ha begut l'enteniment o es troba en procés de descomposició o bé necessita unes setmanes de reflexió en silenci per començar a parlar, no importa si amb seny o amb rauxa, de qui és i què vol ser. I no valen avemaries -potser el Virolai?-, ni pins de les tres branques sense fulles, ni tombes d'antics reis, ni catedrals del futbol amb cultes ancestrals amb sacerdots lacònics. De les fàbriques de galetes no m'atreveixo a dir res, que no és temps de jugar amb el pa de cada dia, l'únic referent que és inqüestionable en els moments de reflexió més íntima.\nP. E. Per cert, l'app s'ha d'actualitzar, no funciona amb el nou sistema operatiu.\nEtiquetes de comentaris: app, Catalunya, telèfons mòbils\nUna aplicació així per a polítics, assenyalant on son, on han d'anar i per on s'hi va, no aniria malament.\nJa ho pots dir, Júlia, que les brúixoles dels polítics són un misteri, potser fins i tot per a ells.


Més rutes pel districte de Sants « Connectats a Sants-Montjuïc i a les Corts\nMés rutes pel districte de Sants\nTot i la difícil situació sanitària, el CNL de Barcelona encara ofereix algunes rutes històriques guiades amb la col·laboració de l’Arxiu Municipal del Districte. En aquesta ocasió varen ser 7 persones d’un curs de nivell B3 de la professora Rosa. Atesa l’hora tardana de l’inici del recorregut, la ruta va haver de ser una mica més curta del que és habitual. Es va fer una breu explicació de l’edifici de la seu del Districte i a continuació el grup va visitar els espais on hi havia hagut les antigues fàbriques tèxtils de l’Espanya Industrial i el Vapor Vell, ara reconvertits en equipaments d’ús ciutadà. Valorem molt positivament la col·laboració que hi ha amb l’Arxiu Municipal del Districte i que serveix perquè els alumnes dels cursos coneguin la història dels barris.\nConferència Any Badia i Margarit Nova ruta per Sants


L'Audiència de Barcelona ha desestimat el recurs que va presentar l'exalcalde de Sant Andreu de Llavaneres (Maresme), Bernat Graupera, condemnat per un jutge de Mataró per un cas de mobbing a un treballador. El tribunal manté la pena de tretze mesos de presó –que no complirà per no tenir antecedents– i tretze més d'inhabilitació. A més, l'Audiència endureix la condemna pel que fa a la indemnització que l'exalcalde haurà de pagar al treballador assetjat, que passa de 10.000 euros a 33.000 euros, segons recull la sentència. El funcionari va recórrer també la sentència inicial en considerar que s'havia calculat malament la indemnització a percebre i ara l'Audiència de Barcelona li ha donat la raó.\nEl cas es remunta a l'any 2007, quan l'alcalde d'aquell moment, Bernat Graupera, va "apartar" de la feina un dels treballadors de l'Ajuntament amb voluntat de "degradar-lo moralment". La sentència recollia que les decisions de l'alcalde van ser injustificades i demostraven "l'intent d'humiliar el treballador", un actitud que "es contradiu amb els valors que se li exigeixen a un alcalde".


El geriàtric investigat va incomplir el compromís d’apartar el metge de la sobre medicació - Altaveu\nQuan poc abans de l’estiu el ministeri d’Afers Socials va obrir l’expedient administratiu a la residència de la gent gran provada d’Escaldes, en detectar les presumptes greus anomalies en què hauria incorregut un dels metges que tractaven els usuaris, els inspectors van convenir amb la direcció del centre que el facultatiu, que llavors estava de vacances, ja no es tornaria a incorporar al seu lloc de treball. L’administració va donar per fet que se l’apartava. Fins aquests darrers dies, que s’ha descobert que, pel que fos, el doctor continuava actuant al centre, segons fonts de l’administració.\nNo és clar si aquest incompliment, que es pot atribuir directament a la direcció, suposarà algun tipus d’agreujant al cas. El que sí que és clar que aquest dimecres mateix, representants del grup internacional Domus, al qual pertany el geriàtric Salita, van ser al Principat per avaluar la situació amb responsables de la instrucció de l’expedient i van posar per escrit ara ja el compromís ineludible que el facultatiu que està investigat per la suposada sobre medicació d’interns del centre no tornarà a posar els peus, almenys ara per ara, a la residència. El compromís és ineludible des d’avui, segons les fonts.\nLa legislatura passada el mateix centre ja va ser objecte d'un altre expedient; des que es va incoar el que està ara en curs no s'haurien permès nous ingressos\nL’expedient en curs el va posar en marxa l’actual executiu, però ja al mandat passat el centre va ser focus d’una altra investigació. Entre un cas i l’altre, s’ha revisat de dalt a baix l’equipament. Fins i tot inspecció de treball hauria parlat un per un amb pràcticament tots els empleats per saber exactament les condicions laborals de què disposaven. L’expedient és ampli i s’està fent amb tota la celeritat que és possible, però sense deixar res per lligar. De fet, i perquè no hi hagués dubtes sobre l’objectivitat de la investigació sociosanitària, són uns experts francesos els que estan duent a terme els punts crucials de la inspecció.\nL’expedient, d’una banda, està pendent de tancar-se a l’espera de l’informe de conclusions finals d’aquests inspectors francesos. Des del vessant mèdic, l’administració està pendent de la resposta del Col·legi de Metges. Vist el comportament i la suposada mala praxi que hauria protagonitzat el facultatiu implicat, es va sol·licitar al col·lectiu professional que emetés el seu pertinent criteri o informe per incorporar-lo en el conjunt de l’expedient. Al marge, les fonts consultades no descarten que el cas concret de l’actuació del metge acabi posant-se en coneixement de la fiscalia perquè analitzi un eventual comportament dolós o negligent.\nLes fonts consultades no han pogut precisar quin abast i conseqüències pot arribar a tenir l’expedient. Sí que han explicat que des que es va incoar l’expedient ara en curs no hi hauria hagut d’haver nous ingressos. D’aquí que s’obrís una nova planta al Cedre per poder donar servei a les necessitats assistencials. Ara mateix, l’atenció sociosanitària no podria prescindir, han indicat les fonts, de les places que atén la residència Domus Salita. Una altra cosa és que s’obligui a redreçar el rumb del geriàtric sí o sí.\n1. 26 de setembre de 2019 | 23:16 h\nSalita quality...pura façana a preu descandol...


Científics estatunidencs desenvolupen un mètode a base d'aigua bullint per a extreure contaminants dels aliments | Consumer\nCientífics estatunidencs desenvolupen un mètode a base d’aigua bullint per a extreure contaminants dels aliments\nMitjançant aquesta tècnica van aconseguir eliminar un pesticida anomenat atrazine en diverses mostres de carn de boví\nUn grup de científics del Servei de Recerca Agrícola dels EUA ha aconseguit desenvolupar un nou mètode a base d’aigua bullint per a extreure contaminants dels aliments. Recordem que per a garantir la qualitat dels productes alimentosos és necessari desenvolupar anàlisis no-tòxiques de contaminants alimentosos.\nSegons el Servei de Recerca nord-americà, aquests investigadors van aconseguir eliminar, mitjançant l’aigua bullint, el pesticida atrazine, usat en cultius de blat de moro per a eliminar les males herbes, en mostres de carn de boví. Aquest pesticida es pot trobar en productes carnis en una quantitat de 20 parts per bilió.\nGràcies a aquest mètode es podran desenvolupar altres nous que permetin detectar els nivells de pesticides en els aliments. A més permetrà estalviar tant en diners com en salut, ja que les tècniques utilitzades fins al moment es realitzaven amb dissolvents tòxics que representaven un alt cost econòmic i un risc per a la salut dels treballadors.\nFinalment, s’assenyala que aquest mètode d’extracció pot ser utilitzat per a analitzar mostres d’altres pesticides i antibiòtics en productes carnis.\naigua bullint aliments contaminants


Balenciaga, una exposició d’alta costura per treure’s el barret\nEl Museu del Disseny de Barcelona acull la primera mostra internacional de les peces escultòriques i magnètiques amb les quals el ‘Maestro’ de l’alta costura rematava els seus ‘total look’ pioners\nL’actual director creatiu de la casa Balenciaga, Demna Gvasalia, deixa estupefacte el món sencer amb les seves últimes Crocs ‘stiletto’\n16 de de juny del 2021. Actualitzada 17 de de juny del 2021 a les 09:11\nPer segon estiu consecutiu, el barret més venut a les botigues de centres comercials com el de Glòries de Barcelona és el de pescador. El ‘bucket hat’, amb un origen gens ‘fashion’ a principis del segle XX, es va convertir en objecte de desig quan el va adoptar Audrey Hepburn i quan, en els 80, el van encasquetar a rapers i estrelles del hip-hop. Ara viu el seu segon moment, i es ven com xurros entre els moderns que freqüenten arenals i festivals i entre els quals turistegen per la ciutat. No gaire lluny d’aquest eix comercial, a 400 metres, el Museu del Disseny de Barcelona acull des d’aquest dijous, i fins al 3 d’octubre, una exposició dedicada a un altre tipus de barrets que tenen a veure amb els que ara es produeixen en quantitats industrials.\nA ‘Balenciaga. L’elegància del barret’ es rendeix homenatge a aquestes obres d’art escultòriques, úniques i exquisides, amb les quals el ‘Mestre’ de l’alta costura de Getaria (Guipúscoa) es va avançar diverses dècades al crear ‘total looks’, de cap a peus, per a les seves clientes d’alta importància, les ‘balenciagues’, entre les quals es comptaven dames de l’alta societat, la noblesa, artistes i fins i tot reines, des d’Ana María Torres de Gili, dona de l’editor Gustavo Gili, que va donar 200 barrets i conjunts a Barcelona –alguns dels quals s’exhibeixen ara–, a Marlene Dietrich, Greta Garbo, Ava Gardner, Jackie Kennedy, Grace Kelly, la marquesa de Casa Torres, àvia de la reina Fabiola de Bèlgica –totes dues clientes–, o la ‘netíssima’ Carmen Martínez Bordiú, el vestit de núvia de la qual va idear el cosidor basc poc abans de morir a Xàbia (Alacant) el 24 de març del 1972, als 77 anys.\nEl fill d’un humil pescador i una modista no només va regnar a París i va arribar a ser el dissenyador més car del món, sinó que va arribar a la devoció dels seus coetanis. Si Coco Chanel es referia a ell com «l’únic autèntic ‘couturier’ entre nosaltres, capaç de dissenyar, tallar, muntar i cosir un vestit de principi a final», Christian Dior va admetre que amb els teixits tots feien el que podien i Balenciaga, «el que volia». Va ser l’obsessió i el pare espiritual deHalston, el gran amic de Givenchy i el mestre d’Ungaro.\nLa rematada de la silueta\nDes de fa 10 anys el llegat del modista es guarda, s’estudia i s’exhibeix amb zel a la seva localitat natal, al joveníssim Museu Cristóbal Balenciaga, coartífex d’aquesta mostra, i on aquesta viatjarà el maig del 2022. Els vestits de Balenciaga s’han exposat als principals museus del món, des del Metropolitan Museum de Nova York, a la Fundació de Moda de Tòquio o el Museu del Teixit de Lió. Però mai abans fins ara els seus tocats, casquets, pameles, turbants i boines havien protagonitzat en solitari una exposició com aquesta, a la qual li ha donat la benvinguda el tinent d’alcalde de Barcelona, Jaume Collboni, que ha ressaltat que, com Balenciaga, «Barcelona ha sigut una ciutat de referència internacional en matèria de moda i de disseny» i «vol continuar sent-ho en el futur». Per la seva banda, Igor Uría, conservador del museu de Getaria ha remarcat que el que avui anomenaríem ‘complement’ per a Balenciaga no ho era, sinó més, «era imprescindible, la rematada que coronava la seva silueta. El barret era tan imprescindible que era el seu ideal estètic».\nPedro Rovira, el balenciaguista que va superar Pertegaz\nA Barcelona va obrir el seu taller el modista el 1935, al carrer de Santa Teresa número 10 (avui la seva botiga és al número 101 del passeig de Gràcia). Un any després de fer el mateix a Madrid, i després de servir clientes exquisides com la reina Maria Cristina o la princesa Maria de les Mercès des dels seus dos salons a Sant Sebastià. Amb la guerra, el modista, republicà, es va exiliar a París, on va obrir un altre ‘atelier’ el 1937 i, des d’on els seus volums i el tall gairebé arquitectònic de les seves peces que l’havien fet famós a Espanya, van sortir al món per enlluernar-lo.\nBalenciaga va ser un precursor de molts conceptes en el món de la moda, entre els quals, el ‘total look’. I els barrets eren la cirereta que rematava els seus originals dissenys.\nAvui ens xoca, però en aquella època, «fins a finals dels anys 50 i 60, portar barret era obligatori per a totes les classes socials i en totes les ocasions; no es podia sortir de casa sense cobrir-se el cap», explica Silvia Ventosa, conservadora de teixits i indumentària del Museu de Disseny. «Era un símbol de respectabilitat de la persona que el portava», remarca. I els de Balenciaga eren molt coneguts i molt valorats. Les clientes no els compraven solts, sinó amb el vestit o conjunt que havien encarregat. Per exemple, a la mostra hi ha una factura de 1957 per un ‘total look’ per un valor de 10.350 pessetes. Una gran fortuna de l’època. En un altre compte es xifra el valor d’un tocat del 1966 en 184 dòlars.\nAquestes curiositats, a més de les tisores, cintes o motllos que utilitzaven les capelleres als tallers, o les caixes on es guardaven gelosament les peces, o el detall de les seves etiquetes, donen encara més brillantor a les veritables joies protagonistes de la mostra: 87 barrets (43 dels fons de Barcelona i 44 dels de Getaria; 78 dels quals es presenten individualment, 9 amb un conjunt i 1 amb vestit amb estola) creats en els departaments de barreteria de la casa d’alta costura a París i a Madrid, des de finals dels anys 30 fins al tancament de la firma, el 1968, quan l’alta costura comença va perdre pes en favor del ‘prêt-à-porter’.\nUna noia observa amb deteniment una de les pameles creades pel ‘Mestre’ de l’alta costura.\nEl ‘Mestre’ va marcar un estil i una forma molt característics en els seus dissenys, amb volums depurats i estilitzats que es creen mitjançant formes molt simples, gairebé abstractes, unes autèntiques escultures. Bon coneixedor dels tocats històrics i populars, el modista els va actualitzar i els va posar de moda, sempre experimentant per crear nous models, que després es personalitzaven per a cada clienta (segons la mida del seu cap, coll, espatlles...).\nMalgrat que molts models tenen més de 70 anys, el visitant acostumat a gorres viseres i barrets de pescador al·lucinarà amb les formes innovadores i imaginatives dels barrets de Balenciaga, la selecció de materials exquisits (visó, plomes d’estruç, pèl de mico...) i el caràcter artesanal de les peces que van elaborar les mans de dones anònimes. Per cert, els organitzadors de la mostra continuen buscant testimonis directes o indirectes, de familiars, d’aquelles treballadores sense la tasca de les quals els barrets de Balenciaga no haguessin conquistat el món.\nModa Museu del Disseny (Disseny Hub Barcelona) Club d'Estil


Plantilles plastificables per a jugades d'estrategia - EN RATXA\nPlantilles plastificables per a jugades d’estrategia\nAixí és com veuen els meus jugadors qui juga a l’entrar al vestuari el dia de parit.\nAl costat, també veuen les jugades ABP (o APA, a pilota aturada) plastificades amb números apuntats els quals corresponen als de cada jugador. Aquest és un exemple de com optimitzo eficientment una part de les meves tasques en els partits. Únicament em requereix pensar i escriure amb un retolador de pissarra.\nLa següent eina et serà de gran utilitat per a poder crear les teves jugades d’estrategia fàcilment i amb un impecable disseny, atractiu pel jugador, amb la imatge corporativa del teu club.\nPer a ser eficient els dies de partit, únicament necessitaràs una màquina plastificadora. Crees la teva jugada amb els jugadors en blanc, imprimeixes, plastifiques i ja ho tens. El dia de partit ho emplenes amb els números corresponents a cada jugador i ho enganxes a la paret amb blutac o cinta adhesiva.\nEn el probable cas que no tinguis una màquina per a plastificar et recomano que consultis a internet, per exemple a amazon, on trobaràs opcions al voltant dels 20€. En el meu cas n’utilitzo una d’aquestes.\nAgradable a la vista amb un disseny efectiu i la imatge corporativa del club\nFàcil d’esborrar i refer\nMissatge clar i directe\nÚnicament necessites blutac o celo i retolador\nRecorda compartir aquest contingut, seguir-me a Twitter i a Instagram per estar al dia de pròximes publicacions.\nEsport a utilizar\nHe llegit i accepto els termes i condicions sobre la llei de protecció de dades\nPrevAnteriorPlantilles plastificables per a titulars i suplents\nSegüentNoves teconologies utilitzades en el món del futbolNext\nEXERCICI – Partit condicionat / canvis d’orientació


Mostra Internacional de Pastisseria de Sant Vicenç dels Horts | Consorci de Turisme del Baix Llobregat\nInici › Guia de l'oci › Mostra Internacional de Pastisseria de Sant Vicenç dels Horts\nMostra Internacional de Pastisseria de Sant Vicenç dels Horts\n93 680 71 00 / 93 602 21 50\nQui no s’atura davant d’un aparador de pastisseria quan hi passa pel davant? Pastissos que et deixen amb la boca oberta, bombons de tot tipus, figures dexocolata... Són petites joies dolces, autèntiques obres d’art que desperten els nostres sentits i es converteixen en bocins de felicitat.\nEn el marc de la Festa Major d'Hivern de Sant Vicenç dels Horts, Ajuntament i entitats organitzen la ja tradicional Mostra Comercial, Agrícola i Gastronòmica, que recull el bo i millor de l'oferta vicentina, basada en productes de proximitat i de qualitat.\nUn dels plats forts és la 2a Mostra de Pastisseria, batejada també com PastrySense a les xarxes socials (Instagram: @PastrySense), neix de la mà del xef pastisser Eugeni Muñoz, de la Pastisseria Muñoz de Sant Vicenç dels Horts, amb el suport de l’Ajuntament de Sant Vicenç dels Horts.\nAl llarg dels dos dies, mestres pastissers reconeguts, que són autèntics referents nacionals i internacionals, surten al carrer i trepitgen Sant Vicenç per preparar en directe postres diverses i elaboracions pastisseres davant del públic. Un autèntic luxe i una oportunitat excepcional per tenir a prop grans noms de la pastisseria, com la veneçolana Andrea Dopico, el gran mestre català Carles Mampel o el valencià Salvador Pla, guardonat enguany amb el títol de Pastisser Mundial 2018. Deu reconeguts pastissers, entre els quals es troben les persones esmentades, s’instal·laran al centre del nostre poble. Sortiran del seu obrador per venir a Sant Vicenç dels Horts a ensenyar al món què és la pastisseria i com la treballen.\nLa carpa central de la plaça de la Vila es convertirà durant dos dies intensos en un escenari de luxe.\nSerà una oportunitat d’or per veure treballar aquestes persones i tastar les exclusives i exquisides elaboracions que prepararan davant de tothom per a aquesta ocasió especial.\nLa Mostra de Pastisseria de Sant Vicenç dels Horts es consolida, amb aquesta segona edició de catifa vermella, i es converteix així en un referent del sector per divulgar l’ofici de pastisser, la feina de la pastisseria de veritat i la màgia que ens regala.\nUs convidem a viure aquesta experiència gastronòmica!\n19 i 20 de gener de 2019\nDe 10 a 21h, però algunes activitats s'estenen fins a ben entrada la nit. Es pot trobar tota la informació detallada en el document adjunt.\n2a Mostra pastisseria programa 2019.PDF